Pētniecības kuģis

Pētniecības kuģis (angļu: research vessel, RV, R/V) ir kuģis vai laiva, kurš ir būvēts, pārveidots vai aprīkots, lai veiktu pētniecību jūrā. Pētniecības kuģi veic dažādus uzdevumus. Daži no šiem uzdevumiem var tikt veikti ar vienu kuģi, bet citu veikšanai nepieciešams īpaši tiem paredzēts kuģis. Ņemot vērā, ka šiem kuģiem var nākties strādāt skarbos apkārtējās vides apstākļos, pētniecības kuģi var tikt būvēti par pamatu izmantojot ledlauža korpusu, kas tiem ļauj veikt uzdevumus polārajos rajonos.

 Vēsture 
Pētniecības kuģu pirmssākumi meklējami pirmajos atklājumu laikmeta ceļojumos.Adler A. The Ship as Laboratory: Making Space for Field Science at Sea Journal of the History of Biology. Volume 47. 2013. gada 12. oktobris. 333. - 362. lpp. Skatīts: 2025. gada 22. martā Mūsdienu pētniecības kuģa raksturīgākās iezīmes skaidri parādījās Džeimsa Kuka Endeavour laikā. 1766. gadā Karaliskā biedrība noalgoja Džeimsu Kuku ceļojumam uz Kluso okeānu, lai novērotu un dokumentētu Veneras pāriešanu pār Sauli.Beazley C. R. Cook James Encyclopædia Britannica. Volume 7. 11th edition. 1911. gads. 71. lpp. Skatīts: 2025. gada 22. martā Endeavour bija rūpīgi projektēts un pamatīgi būvēts kuģis, kurš bija pienācīgi aprīkots smagajiem pārbaudījumiem ar kuriem tam nācās saskarties. Uz kuģa bija iekārtotas telpas pētniekam Jozefam Bankam. Kā tas ir ierasts mūsdienu pētniecības kuģiem, arī Endeavour veica vairāku veidu pētījumus, tajā skaitā sistemātisku hidrogrāfiskās uzmērīšanas darbu.

Citi ievērojami agrīnie pētniecības kuģi bija HMSViņas Majestātes kuģis (Her majesty ship (HMS) — angļu val.) Beagle, RV Calypso, HMS Challenger, USFCSavienoto Valstu zivju komisijas kuģis (United States Fish Commission (USFC) — angļu val.) Albatross, kā arī Endurance un Terra Nova.

Agrīno pētniecības kuģu nosaukumi ir tikuši izmantoti vēlākiem pētniecības kuģiem un arī Space Shuttle kosmosa kuģu nosaukumos.

 Moderno kuģu tipi 

 Hidrogrāfiskā uzmērīšana 
Hidrogrāfijas kuģis ir paredzēts hidrogrāfiskās izpētes un uzmērīšanas veikšanai. No šīs informācijas, drošas militārās un civilās kuģošanas un navigācijas nodrošināšanai, tiek izgatavotas jūras kartes.

Hidrogrāfijas kuģi veic arī jūras dibena un tā ģeoloģiskās uzbūves seismoloģisko izpēti. Bez karšu izgatavošanas šī informācija ir noderīga tādu ģeoloģisko nogulumu atklāšanai, kuri varētu saturēt naftu vai gāzi. Šie kuģi parasti uzstāda savas iekārtas uz velkamas konstrukcijas, piemēram, gaisa lielgabalus, kuri rada triecienviļņus jūras dibena slāņu izpētei, vai uz ķīļa, piemēram, eholotu.

Praksē hidrogrāfijas kuģus bieži aprīko vairāku uzdevumu veikšanai. Daži strādā arī kā okeanogrāfiskie kuģi. Jūras kara flotu hidrogrāfijas kuģi bieži veic kara flotei raksturīgu izpēti, piemēram, zemūdeņu atklāšanu.

Hidrogrāfijas kuģa piemērs ir CCGSKanādas Krasta apsardzes kuģis (Canadian Coast Guard Ship (CCGS) — angļu val.) Frederick G. Creed. Savukārt daudzpusīgas hidrogrāfiskās izpētes piemērs ir HMS Hydra darbs.

 Okeanogrāfiskā izpēte 
Okeanogrāfiskie kuģi veic ūdens, atmosfēras un klimata fizisko, ķīmisko un bioloģisko īpašību izpēti un tās veikšanai ir apgādāti ar dažādu dziļumu, tajā skaitā dziļjūras, ūdens paraugu ņemšanas aprīkojumu, hirogrāfisko jūras dziļuma mērīšanas aprīkojumu, kā arī citiem apkārtējās vides sensoriem. Šie kuģi var tikt apgādāti arī ar zinātniskajiem nirējiem un bezpilota zemūdens aparātiem. Tā kā prasības hidrogrāfiskajai un okeanogrāfiskajai izpētei ir ļoti atšķirīgas no tām, kādas ir pētnieciskajai zvejai, okeanogrāfiskie kuģi bieži veic divējādas funkcijas pildot arī hidrogrāfijas kuģu uzdevumus. Nesen pabeigtas vai vēl joprojām aktīvas okeanogrāfiskās izpētes kampaņas ietver GEOTRACES un NAAMES.

Okeanogrāfijas kuģu piemēri ir NOAAS Ronald H. Brown un Čīles jūras kara flotes Cabo de HornosR/V Cabo de Hornos Ship Technology. Skatīts: 2025. gada 28. martā

 Pētnieciskā zveja 
Pētnieciskās zvejas kuģiem jāspēj vilkt dažāda veida zvejas tīklus, jāspēj savākt planktona vai ūdens paraugus no dažādiem dziļumiem, kā arī jānes akustiskais eholots zivju baru meklēšanai. Šos kuģus bieži projektē un būvē par bāzi izmantojot lielus zvejas kuģus, bet lomam paredzētajās telpās iekārto laboratorijas un iekārtu noliktavas. Pētnieciskās zvejas kuģa piemērs ir FRV Scotia.

 Pētniecība jūras kara flotē 
Jūras kara flotes pētniecības kuģi pēta tādus jūras kara floti interesējošus jautājumus kā zemūdeņu un mīnu atklāšanu vai arī izmēģina hidrolokatorus un ieroču sistēmas. Jūras kara flotes pētniecības kuģa piemērs ir Vācijas jūras kara flotes Planet.

 Polārā izpēte 
Polārās izpētes kuģi ir būvēti par pamatu izmantojot ledlauža korpusu, kas ļauj tiem izpildīt ledus navigāciju un strādāt polārajos ūdeņos. Šie kuģi parasti veic divējādas funkcijas, īpaši Antarktikā, kur tie kalpo arī par polārstaciju bunkurēšanas un apgādes kuģiem. Polārās izpētes kuģu piemēri ir USCGCSavienoto Valstu Krasta apsardzes kuteris (United States Coast Guard Cutter (USCGC) — angļu val.) Polar Star, RSV Aurora AustralisRSV Aurora Australis 1989–2020 Australian Antarctic Division, 2017. gada 25. janvāris. Skatīts: 2025. gada 3. aprīlī un RSV Nuyina.RSV Nuyina 2021–present Australian Antarctic Division, 2022. gada 6. oktobris. Skatīts: 2025. gada 3. aprīlī

 Naftas meklēšana 
Naftas meklēšanu veic vairākos veidos, bet viens no biežāk izmantotajiem ir mobilo urbšanas platformu vai kuģu izmantošana, kurus pēc vajadzības pārvieto no viena rajona uz otru, kur tie veic urbumus jūras dibenā, lai uzzinātu kādas atradnes ir zem tā.

 Atsauces 

 Ārējās saites 

 Latvijas Jūras administrācijas Hidrogrāfijas dienesta hidrogrāfijas kuģis "Kristiāns Dāls" 
 Alfred Wegener Institute for Polar and Marine Research – slavenā polārās izpētes ledlauža Polarstern īpašnieks 
Kategorija:Kuģu tipi